  Анжелика Тихонова корреспондент 3-тӥ куарусёнэ, Терроризмен нюръяськонын огазеяськон нуналэ, Ижкарын Калыкъёслэн эшъяськон юртазы «Улон шапык» («Капля жизни») огъяросси акци ортчиз. Ужрад 2004-тӥ арын Бесланын луэм шимес учырлы сӥземын. Соку 1-тӥ куарусёнэ террористъёс 1 номеро школаез киултӥзы но 1 сюрс 200-лэсь трос адямиосты куинь нунал ӵоже пытсаса возизы. Терактын 334 адями быриз, 186-ез соос пӧлысь – нылпиос. Ужрадэ интыосысь ожъёсысь ветеранъёс, Удмуртиысь десантникъёслэн огазеяськонзылэн ёзчиосыз, кадетъёс, дышетскисьёс но карын улӥсьёс люкаськизы. Соос терактын быремъёсты минут ӵоже чус сылыса буре вайизы. Кадетъёс кырым пыдэсъёсазы ву басьтӥзы но сяськаосты киськазы. Озьы соос теракыт быремъёсын вуэнызы «люкиськизы». Терроризмен гинэ нюръяськоно ӧвӧл, алоно, егитъёсын, быдэ вуымтэосын бадӟым уж нуоно. Террористъёслэн соосты ас палазы берыктыны луонлыксы медаз луы Иван Черезов, Удмуртиысь Кун Кенешысь депутатТуэ акци борды кунысьтымы 52 улосвылъёс итӥськизы. Ужрад 846 площадкаосын ортчиз, со пӧлысь 64-ез – Удмуртиын. Тодэ вайытом, 2020-тӥ арын акци Нылпи творчествоя дворецлэн азбараз воин-интернационалистлы синпелет дорын ортчиз. Тегъёс: Мерлык Ижкар Терроризм Удмуртия ИванЧерезов  